Krvoproliće u Libiji - što bi Amerika trebala učiniti?
Paul Wolfowitz: 'Što krvoproliće duže traje, bit će teže normalizirati situaciju nakon Gadafijeva odlaska s vlasti'
Iako je Washington već desetak godina uključen u neku vrst diplomatskog angažmana s libijskim diktatorom Muamarom Gadafijem – nakon dva desetljeća njegove potpune izolacije – Sjedinjene Države u Libiji imaju razmjerno malen utjecaj List piše da je administracija predsjednika Baracka Obame zabrinuta da Libija možda ide prema građanskom ratu. Iako je Washington već desetak godina uključen u neku vrst diplomatskog angažmana s libijskim diktatorom Muamarom Gadafijem – nakon dva desetljeća njegove potpune izolacije – Sjedinjene Države u Libiji imaju razmjerno malen utjecaj, primjećuje newyorški dnevnik. Navode se riječi neimenovanog visokog dužnosnika Bijele kuće koji je izjavio da Washington 'nema velik utjecaj na događaje u Libiji,' pogotovo stoga što se čini da je Gadafijev režim 'spreman na sve kako bi se održao.' U istom listu Obaminu administraciju kritizira , bivši visoki dužnosnik Pentagona i bivši američki veleposlanik u Indoneziji. On smatra da bi Washington trebao otvorenije i jače podržati oporbene snage u Libiji koje pokušavaju zbaciti Gadafijev režim. Amerika bi trebala djelovati u skladu sa svojim načelima i vrijednostima, smatra Wolfowitz koji upozorava da 'što duže traje sadašnje krvoproliće, bit će teže normalizirati situaciju nakon Gadafijeva odlaska s vlasti.' On smatra da bi Amerika mogla prekinuti unutrašnju komunikacijsku blokadu koju je posljednjih dana uveo libijski režim. Također, Sjedinjene bi Države trebale u Vijeću sigurnosti inicirati rezoluciju koja daje ovlaštenje za međunarodne mjere kako bi se zaustavilo krvoproliće – smatra Paul Wolfowitz. List piše o rastu cijene sirove nafte zbog situacije u Libiji, koja je veliki izvoznik energenata. No, kriza u Libiji najviše ugrožava opskrbu Europe, jer Sjedinjene Države najviše svoje nafte uvoze iz Kanade i Meksika, tek onda iz jedne arapske zemlje, Saudijske Arabije, i na kraju Nigerije, Venezuele i Iraka – piše list iz Californije. Bloger časopisa New Yorker piše o Gadafijevom sinu Seifu koji je prekjučer putem televizije zaprijetio sugrađanima da će 'krv teći rijekama', ukoliko dođe do građanskog rata. Seif Gadafi, kojeg se smatra nasljednikom njegova oca, ima doktorat političkih znanosti s London School of Economics, a njegova je dizertacija bila na temu uloge građanskog sektora u političkim reformama u Libiji. Bloger New Yorkera, međutim, primjećuje da su prijetnje Seifa Gadafija sugrađanima zvučale 'dešperatno.'